Karkariża ssofri ġrieħi gravi wara li waqgħet minn għoli Mara sofriet xi ġrieħi wara li aktar kmieni għall-ħabta tal-4:50 p.m kienet involuta f'inċident li seħħ fi Triq Ħal Gharghur, Birkirkara. Mill-ewwel stħarriġ irriżulta li mara ta' 63 sena li tgħix Birkirkara kienet waqgħet għoli ta' madwar sular f'residenza vojta. Mill-ewwel intalbet l-assistenza ta' tim mediku mill-Isptar Mater Dei, kif ukoll membri tal- Protezzjoni Ċivili u ttieħdet l-isptar permezz ta' ambulanza. Aktar tard hija ġiet iċċertifikata li weġġgħet gravi. L-investigazzjonijiet tal-Pulizija għadhom għaddejjin.